 Ugu horeyn Xoghayaha Guud ee Xisbiga Kulmiye ayaa furitaankaakii Xafladaasi Hadalo soo dhawayn ah ka soo jeediyey, intaa ka dib Gudoomiye ku xigeenka 1aad ee xisbiga Kulmiye Maxamed Kaahin Axmed ayaa ku soo soo dhaweeyey Masuuliyiintan Xisbiga kulmiye waxaanu yidhi saaxiibayaal si qalbi furan oo niyad sami ah ayaanu idiinku soo dhawaynaynaa inaad nagala mid noqotaan Xisbiga Kulmiye, waynu is garanaynaa Ragiina halkan fadhiya, waa ragii aynu iskaga soo horjeednay Siyaasada Asxaabta ilaa Xisbigii Udub ilaa imika oo aad Ucid ka soo wareegteen oo aad Kulmiye ku soo biirteen, Munaasibadan maanta Aaad baanu idiinku soo dhawaynaynaa. 